Споменик Станоју Главашу у Глибовцу
Споменик Станоју Главашу у Глибовцу подигнут је 1984. године, поводом 180. годишњице Првог српског устанка и 40. годишњице победе над фашизмом, испред школе која носи његово име. То је у његовом родном месту, у присуству Момчила Вићентијевића, члана Председништва Централног комитета Савеза комуниста Србије и Станимира Ивановића, члана Председништва Републичке конференције Социјалистичког савеза радног народа, учинио секретар Српске академије наука и уметности, професор др Сима Ћирковић.

Он је тада рекао да је у нашем друштву било много колебања око тога да ли треба и како треба чувати традиције и успомене на далеке претке, давне битке и јунаштва, на велике личности и историјске догађаје. Било је времена и средина - подсетио је проф. др Сима Ћирковић - у којима се на свако бављење историјом гледало с подозрењем, када се иза сваког јубилеја или споменика тражила националистичка инспирација.

Литература 
 Драгољуб Данојлић, Споменици и личности завичајне историје. Општински одбор СУБНОР-а, Смедеревска Паланка, 2014.

Споменици у Смедеревској Паланци